Likumprojekta „Par nekustamā īpašuma „Novadnieki” Vārves pagastā, Ventspils novadā, atsavināšanu sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai” sākotnējās ietekmes novērtējuma ziņojums (anotācija)

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Sabiedrības vajadzībām nepieciešamā nekustamā īpašuma atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. Saskaņā ar Ministru kabineta noteikumu Nr. 300 „Ministru kabineta kārtības rullis” 11.punktā noteikto, likumprojektu „Par nekustamā īpašuma „Novadnieki” Vārves pagastā, Ventspils novadā, atsavināšanu sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai” virza Satiksmes ministrija. |
| 2. |  Pašreizējā situācija un problēmas | Šobrīd nekustamais īpašums „Novadnieki” Vārves pagastā, Ventspils novadā, kadastra Nr. 9884 002 0003 (turpmāk – Nekustamais īpašums) sastāv no zemes gabala 1,1 ha platībā. Īpašuma tiesības uz nekustamo īpašumu reģistrētas Ventspils zemesgrāmatu nodaļas Vārves pagasta zemesgrāmatas nodalījumā Nr. 188 (II daļas 1.iedaļas ieraksts Nr. 2.2) ir reģistrētas Andrejam Gorbatenko.Nekustamajam īpašumam noteikti sekojoši apgrūtinājumi: 1. Visa teritorija atrodas Baltijas jūras piekrastes joslā;
2. Ceļa servitūts 0,05 km garumā par labu pagasta zemes lietojumam – 0,05 ha platībā;
3. hipotēka par labu AS „HANSABANKA”, nodokļu maksātāja kods 40003074764, par kopējo summu LVL 5’180 (pieci tūkstoši viens simts astoņdesmit latu 00 santīmi), kas izriet no 2006.gada 17.augusta aizdevuma līguma Nr. 06-091468-PK, aizdevuma summa LVL 3’700 (trīs tūkstoši septiņi simti latu 00 santīmi). Apgrūtinājums nostiprināts, pamatojoties uz 2006. gada 17.augusta hipotēkas līgumu Nr.06-091468-PK/1;
4. noteikts aizliegums bez Ventspils pilsētas domes rakstiskas piekrišanas Nekustamo īpašumu atsavināt, dāvināt, sadalīt un apgrūtināt ar lietu tiesībām.

Sabiedrības vajadzībām nepieciešamā nekustamā īpašuma atsavināšanas likuma 16.pants nosaka, ka nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.Ņemot vērā to, ka Ventspils pilsētas dome rīkojas, ievērojot likuma „Par valsts un pašvaldību finanšu līdzekļu un mantas izšķērdēšanas novēršanu” 3.pantu, kurā noteikts, ka pašvaldībai jārīkojas ar finanšu līdzekļiem un mantu lietderīgi un rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, Ventspils pilsētas dome vairākkārtīgi (2012.gada 27.septembra vēstule Nr. 1-72/1-214-13 un 2012.gada 12.oktobra vēstule Nr. 1-72/1-214-13) ir vērsusies akciju sabiedrībā „Swedbank” ar lūgumu izteikt piekrišanu nekustamā īpašuma atsavināšanai un hipotēkas dzēšanai, tomēr vienošanās nav panākta. Ventspils pilsētas dome nav tiesīga pārņemt hipotekārās saistības pret akciju sabiedrību „Swedbank”, tādējādi likumprojekta īstenošanas gadījumā Ventspils pilsētas domei tiks reģistrētas īpašuma tiesības uz Nekustamo īpašumu, dzēšot minēto apgrūtinājumu. Ņemot vērā Kredītiestāžu likuma 61.pantā noteikto, ka kredītiestādes pienākums ir garantēt klientu personas, fondu, noguldījumu un darījumu noslēpumu, vienošanās par saņemtās atlīdzības izmantošanu kredītsaistību dzēšanai ir Andreja Gorbatenko un akciju sabiedrības „Swedbank” savstarpēji risināms jautājums, ko Ventspils pilsētas dome nevar ietekmēt un nav tiesīga iejaukties.Tomēr, ņemot vērā, ka Sabiedrības vajadzībām nepieciešamā nekustamā īpašuma atsavināšanas likuma spēkā esošā redakcija neparedz tāda kreditora, kura prasījumi ir nodrošināti ar zemesgrāmatā reģistrētu hipotēku, tiesību aizsardzības procedūru, likumprojekta saskaņošanas gaitā notika sanāksmes ar iesaistīto ministriju un hipotekārā kreditora interešu pārstāvju dalību, kuru laikā tika apspriesta iespēja likumprojektā ietvert noteikumus, kas vērsti uz hipotekārā kreditora tiesību aizsardzību. Ņemot vērā to, ka Sabiedrības vajadzībām nepieciešamā nekustamā īpašuma atsavināšanas likums neparedz atsavināšanas procesā iesaistīt hipotekāro kreditoru, Satiksmes ministrija virzīja likumprojektu precizētā redakcijā, kurā hipotekārā kreditora interešu aizsardzība konkrētajā gadījumā varētu tikt nodrošināta tādējādi, ka kreditoram par labu nostiprinātās ķīlas tiesības uz nekustamo īpašumu tiktu aizstātas ar ķīlas tiesībām uz naudas līdzekļiem kontā – izmaksājamo atlīdzību. Tā rezultātā izmaksājamā atlīdzība tiktu ieskaitīta bankas kontā kā depozīts, kas kalpotu par nodrošinājumu īpašnieka kredītsaistībām. Lai gan hipotekārajam kreditoram šāds piedāvātais risinājums bija pieņemams, tas netika ietverts likumprojektā, jo 2013.gada 28.februāra starpministriju (starpinstitūciju) sanāksmē saskaņošanas dalībnieks – Tieslietu ministrija - neatbalstīja likumprojekta virzību izteiktajā redakcijā ar pamatojumu, ka atbilstoši Civillikuma 1279.pantamķīlas tiesību par kustamu lietu, ja tā ieķīlājot nodota kreditora valdījumā, sauc par rokas ķīlu. Nekustamas lietas ieķīlājumu, nenododot valdījumu, sauc par hipotēku. Konkrētajā gadījumā kreditoram nodota hipotēka, to nenododot valdījumā. Līdz ar to naudas līdzekļu ieķīlāšana kreditora bankas kontā neatbilst tam ķīlas priekšmetam un tām tiesībām un pienākumiem, kas piešķirti ķīlas devējam hipotēkas gadījumā. Turklāt Civillikuma 1279.panta otrajā daļā noteikts, ka, ja kustama vai nekustama augļu nesēja lieta ieķīlāta tā, ka kreditors to valda un ievāc no tās augļus, tad šādu ķīlu sauc par lietošanas ķīlu. Konkrētajā gadījumā kreditors var gūt labumu no ieķīlātajiem naudas līdzekļiem, savukārt ķīlas devējs to nevar izmantot, neskatoties uz to, ka godprātīgi pilda savas saistības, savukārt kreditoram būtu iegūtais labums jāieskaita pamatparāda dzēšanā. Vienlaikus hipotēka nevar tikt pārveidota par lietošanas ķīlu. Atbilstoši Civillikuma 1315.pantamar ieķīlāšanu neizbeidzas ieķīlātāja īpašuma tiesība uz ieķīlāto lietu. Ieķīlāto nekustamu lietu viņš joprojām var valdīt un lietot, kamēr labprātīgi nenodod to valdīt un lietot ķīlas ņēmējam vai kamēr viņu uz to nepiespiež tiesas ceļā. Tādējādi, nav šaubu, ka uz nekustamu lietu ķīlas devējs saglabā savas īpašuma tiesības un to var lietot, neaizskarot ķīlas ņēmēja intereses, savukārt naudas līdzekļus ķīlas devējs lietot nevarēs. Tieslietu ministrijas ieskatā naudas līdzekļi nevar kalpot kā ķīlas priekšmets aizdevuma līgumam, tas būtu pretrunā ar Civillikumā noteikto par to, ka par ķīlas tiesības priekšmetu var būt visas lietas, **kuras atsavināt nav noteikti aizliegts.** Naudas līdzekļi nav uzskatāmi par kustamu lietu šajā izpratnē, un tos nevar atsavināt. Līdz ar to hipotēkas aizstāšana ar atlīdzībā ieskaitīto naudas līdzekļu iesaldēšanu bankas kontā nav pieļaujama, jo būtiski aizskar privātpersonas intereses atsavināšanas procesā. Turklāt šāda procedūra nav paredzēta Sabiedrības vajadzībām nepieciešamā nekustamā īpašuma atsavināšanas likumā.Papildus informējam, ka, lai meklētu risinājumu iepriekš aprakstītajai problēmsituācijai, Latvijas Komercbanku asociācija sadarbojoties ar Tieslietu ministriju, apzinās un izvērtēs ārvalstu praksi hipotekāro kreditoru interešu aizsardzībai nekustamā īpašuma atsavināšanas sabiedrības vajadzībām gadījumos, un Tieslietu ministrija līdz 2014.gada 31.decembrim iesniegs Ministru kabinetā nepieciešamos tiesību aktu projektus hipotekāro kreditoru interešu aizsardzībai nekustamā īpašuma atsavināšanas sabiedrības vajadzībām gadījumos. Ņemot vērā to, ka Sabiedrības vajadzībām nepieciešamā nekustamā īpašuma atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata informējam, ka Ventspils pilsētas dome ir vairākkārtīgi piedāvājusi nekustamā īpašuma īpašniekam noslēgt vienošanos par Nekustamā īpašuma atsavināšanu. Sarunu gaitā Ventspils pilsētas domei nav bijis iespējams vienoties ar īpašnieku par Nekustamā īpašuma atsavināšanas atlīdzību. Ventspils pilsētas dome ir nodrošinājusi taisnīgas atlīdzības noteikšanu atbilstoši 2011.gada 15.marta MK noteikumos Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" noteiktajai procedūrai un ir veikusi visus iespējamos apsvērumus gan Nekustamā īpašuma īpašnieka tiesiskā stāvokļa līdzvērtības nodrošināšanai, gan hipotekārā kreditora interešu aizsardzībai.Iespēja izmainīt Ventspils lidostas attīstības projektu tā, lai neskartu Andreja Gorbatenko nekustamo īpašumu „Novadnieki” (kadastra Nr. 9884 002 0003), nepastāv, jo zemesgabala novietojums dabā atrodas tieši lidostas skrejceļa galā, kura virzienā ir plānots skrejceļa pagarinājums. Bez nekustamā īpašuma „Novadnieki” (kadastra Nr. 9884 002 0003) iegūšanas īpašumā Ventspils lidostas infrastruktūras attīstības projekts, kas ietver sevī skrejceļa pagarināšanu, lai lidostas infrastruktūra varētu tikt sertificēta atbilstoši darbības veidam (A1) Regulāri pasažieru, pasta un kravas pārvadājumi, nav īstenojams. Tas nozīmētu arī, ka šim projektam netiktu izmantots Eiropas Savienības Kohēzijas fonda līdzfinansējums LVL 1 915 356 (viens miljons deviņi simti piecpadsmit tūkstoši trīs simti piecdesmit seši lati 00 santīmi) apmērā.Labums, ko sabiedrība iegūs, nosakot nekustamā īpašuma „Novadnieki” (kadastra Nr. 9884 002 0003) īpašnieka Andreja Gorbatenko pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētais nekustamais īpašums „Novadnieki” (kadastra Nr. 9884 002 0003) ir nepieciešams īpašu sabiedrības interešu un publisku mērķu sasniegšanai – valsts nozīmes civilās aviācijas lidlauka infrastruktūras attīstības projekta īstenošanai, no kura īstenošanas iegūs gan Ventspils pilsētas pašvaldības iedzīvotāji un uzņēmēji, gan valsts ekonomiskā attīstība un konkurētspēja kopumā.Papildus tam, ir būtiski, ka projekts „Ventspils lidostas attīstības projekts” tiek īstenots saskaņā ar Ministru kabineta 2009.gada 15.decembra noteikumu Nr.1476 „Noteikumi par darbības programmas „Infrastruktūra un pakalpojumi” papildinājuma 3.3.1.4.aktivitāti „Lidostu infrastruktūras attīstība”” prasībām, kā arī piesaistot Eiropas Savienības Kohēzijas fonda finansējumu. Tādēļ projekta veiksmīgai realizācijai ir būtiski ievērot iepriekš noteiktos projekta īstenošanas termiņus. Ja projekts netiks realizēts, Ventspils pilsētas pašvaldība cietīs ievērojamus zaudējumus, ņemot vērā līdzšinējos ieguldījumus projekta īstenošanā, tajā skaitā par labprātīgas vienošanās ceļā jau atsavinātajiem nekustamajiem īpašumiem, kas paredzēti Ventspils lidostas attīstības projekta īstenošanai. Neiegūstot nepieciešamos nekustamos īpašumus laikus, tiks kavēti būvniecības termiņi un apdraudēta visa Eiropas Savienības līdzfinansētā projekta īstenošana. Tādējādi nepieciešams nekustamo īpašumu atsavināšanas procesu īstenot pēc iespējas ātrā laikā likumā noteikto termiņu ietvaros.Ņemot vērā iepriekš minēto, kā arī Ventspils lidostas attīstības projekta nozīmību, nepieciešams iegūt īpašumā iepriekš minēto Nekustamo īpašumu, kas ir izdarāms, pieņemot atsevišķu likumu par Nekustamā īpašuma atsavināšanu sabiedrības vajadzībām. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts saskaņā ar Sabiedrības vajadzībām nepieciešamā nekustamā īpašuma atsavināšanas likuma 2., 5. un 13.pantu un likuma „Par valsts un pašvaldību finanšu līdzekļu un mantas izšķērdēšanas novēršanu” 3. un 8.pantu paredz atsavināt sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai – nekustamo īpašumu „Novadnieki” (nekustamā īpašuma kadastra Nr. 9884 002 0003, reģistrēts Ventspils zemesgrāmatu nodaļas Vārves pagasta zemesgrāmatas nodalījumā Nr.188) 1,1 ha platībā Vārves pagastā, Ventspils novadā.Minētais Nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā. Nekustamais īpašums pēc likuma stāšanās spēkā normatīvajos aktos noteiktajā kārtībā tiks ierakstīts zemesgrāmatā uz Ventspils pilsētas pašvaldības vārda un nostiprināts zemesgrāmatā kā patstāvīgs nekustamais īpašums. Atlīdzības izmaksāšanas kārtību regulē Sabiedrības vajadzībām nepieciešamā nekustamā īpašuma atsavināšanas likums.Likumprojekta mērķis ir atsavināt Nekustamo īpašumu svarīgu sabiedrības interešu nodrošināšanai, t.i., lai sekmētu saimniecisko darbību attiecīgajā teritorijā un attīstītu gaisa satiksmi, kā arī nodrošinātu transporta infrastruktūras attīstību un transporta pakalpojumus saimnieciskās darbības attīstības vajadzībām. Nekustamā īpašuma atsavināšana ir iespējama, tikai pieņemot likumprojektu, jo, lai arī Ventspils pilsētas pašvaldība ir piedāvājusi Nekustamā īpašuma īpašniekam labprātīgi vienoties par Nekustamā īpašuma atsavināšanu, Ventspils pilsētas pašvaldībai nav izdevies vienoties ar Nekustamā īpašuma īpašnieku.Atsavinot Nekustamo īpašumu, tiks realizēts Ventspils lidostas infrastruktūras attīstības projekts, kas ietver sevī skrejceļa pagarināšanu, lai lidostas infrastruktūra varētu tikt sertificēta atbilstoši darbības veidam (A1) Regulāri pasažieru, pasta un kravas pārvadājumi un tiktu radīti priekšnoteikumi regulāras iekšzemes un starptautiskās gaisa satiksmes nodrošināšanai.  |
| 5. | Projekta izstrādē iesaistītās institūcijas  | Satiksmes ministrija, Ventspils pilsētas pašvaldība un SIA „Ventspils lidosta”. |
| 6. | Iemesli, kādēļ netika nodrošināta sabiedrības līdzdalība | Nav nepieciešamības nodrošināt sabiedrības līdzdalību, jo ar likumprojektu sabiedrības intereses tiešā veidā netiek aizskartas. Nekustamā īpašuma īpašnieks Andrejs Gorbatenko atsavināšanas procesā iesaistīts tieši. |
| 7. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar Nekustamā īpašuma pirkšanu un ierakstīšanu zemesgrāmatā, tiks segti no Ventspils pilsētas pašvaldības līdzekļiem. Nepieciešamie līdzekļi nekustamā īpašuma „Novadnieki” (nekustamā īpašuma kadastra Nr. 9884 002 0003, atrodas Vārves pagastā, Ventspils novadā, reģistrēts Ventspils zemesgrāmatu nodaļas Vārves pagasta zemesgrāmatas nodalījumā Nr.188) atsavināšanai sabiedrības vajadzībām LVL 4 500 (četri tūkstoši pieci simti latu 00 santīmi) apmērā ir paredzēti Ventspils pilsētas domes administrācijas 2013.gada budžetā. Līdzekļi LVL 190 (viens simts deviņdesmit latu 00 santīmi) apmērā (t.sk. LVL 90 (deviņdesmit lati 00 santīmi) valsts nodevai un LVL 100 (viens simts lati 00 santīmi) juridiskiem pakalpojumiem) nekustamā īpašuma „Novadnieki” (nekustamā īpašuma kadastra Nr. 9884 002 0003, atrodas Vārves pagastā, Ventspils novadā, reģistrēts Ventspils zemesgrāmatu nodaļas Vārves pagasta zemesgrāmatas nodalījumā Nr.188) reģistrācijai Zemesgrāmatā un valsts nodevas nomaksai ir paredzēti Ventspils pilsētas domes administrācijas 2013.gada budžetā. Neiegūstot nepieciešamo Nekustamo īpašumu laikus, tiks kavēti būvniecības termiņi un apdraudēta visa Eiropas Savienības līdzfinansētā projekta īstenošana.  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ventspils pilsētas dome, LR Satiksmes ministrija  |
| 2. | Projekta izpildes ietekme uz pārvaldes funkcijām | Likumprojekts neparedz paplašināt vai samazināt institūciju funkcijas vai uzdevumus. |
| 3. | Projekta izpildes ietekme uz pārvaldes institucionālo struktūru Jaunu institūciju izveide | Ar likumprojektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

 Satiksmes ministrs A. Matīss

Vīza: Valsts sekretāra p.i. Dž. Innusa

05.06.2013
2287
Breice
67028037, Agnese.breice@sam.gov.lv